81. ΑΠΟΦΑΣΗ ΕΛΕΓΚΤΙΚΟΥ ΣΥΝΕΔΡΙΟΥ (ΟΛΟΜΕΛΕΙΑ) Αριθμ. ΦΓ8/9049 της 17 Απρ./28 Μαΐου 2003 (ΦΕΚ Β΄655) Σύσταση 3ης Υπηρεσίας Γενικού Συντονιστή Επιτρόπων στο Ελεγκτικό Συνέδριο και κατανομή αρμοδιοτήτων των Υπηρεσιών Γενικών Συντονιστών Επιτρόπων. ΤΟ ΕΛΕΓΚΤΙΚΟ ΣΥΝΕΔΡΙΟ ΣΕ ΟΛΟΜΕΛΕΙΑ  Συνεδρίασε στο κατάστημα του στις 2 Απριλίου 2003 με την ακόλουθη σύνθεση: Κωνσταντίνος Ρίζος, Πρόεδρος, Μιχαήλ Δημητρόπουλος, Χρήστος Χριστοφιλόπουλος, Γεώργιος - Σταύρος Κούρτης, Γεώργιος Σχοινιωτάκης, Ευστάθιος Ροντογιάννης, Αντιπρόεδροι, Χρήστος Ντάκουρης, Ιωάννης Κωτσόπουλος, Παναγιώτης  Παρασκευόπουλος, Ελένη Φώτη, Κωνσταντίνος Κώης, Ιωάννης Μπαλαφούτης, Δημήτριος Δεδούσης, Αριστείδης Μπίκος, Νικόλαος Αγγελάρας, Κωνσταντίνος Κανδρής, Αθανάσιος Φρυδάς, Ιωάννης Καραβοκύρης, Μαρία Ζαγκλιβερινού, Αντώνιος Παπαργυρίου, Αντώνιος Τομαράς, Ηλίας Αλεξανδρόπουλος, Θεοχάρης Δημακόπουλος, Φλωρεντία Καλδή, Γεώργιος Κωνσταντάς, Διονύσιος Λασκαράτος, Μιχαήλ Ζύμης, Ευφροσύνη Κραμποβίτη και Ανδρονίκη Θεοτοκάτου, Σύμβουλοι (η Σύμβουλος Γαρυφαλλιά Καλαμπαλίκη αποχώρησε από τη συνεδρίαση, σύμφωνα με τη διάταξη της παρ. 1 του άρθρου 2 του Ν. 1968/1991), με την παρουσία του Γενικού Επιτρόπου της Επικρατείας Βασιλείου Χασαπογιάννη και του Γραμματέα Γεωργίου Κομπολάκη, αφού έλαβε υπόψη: 1.Το άρθρο 98 του Συντάγματος, 2.Τα άρθρα 4, 5, 6, 12, 13, 14, 15, 19, 22, 77, 79, 81 και 82 του Π.Δ. 774/1980. 3.Τις διατάξεις του Ν. 1586/1986, 4.Τα άρθρα 38 του Ν. 2721/1999, 4 παρ. 3 του Ν. 3060/2002 και 3 παρ. 25 του Ν. 2479/1997, 5.Την 33397/1983 απόφαση της Ολομελείας του Ελεγκτικού Συνεδρίου (ΦΕΚ 717 τ. Β~), όπως τροποποιήθηκε και συμπληρώθηκε μεταγενέστερα, 6.Τις ΦΓ8/17636/25.10.1999 και ΦΓ8/2319/7.2.2001 αποφάσεις της Ολομελείας του Ελεγκτικού Συνεδρίου, 7.Τη σχετική εισήγηση του Συμβούλου Ηλία Αλεξανδρόπουλου που καταχωρήθηκε στα πρακτικά της 9ης/2.4.2003 Γενικής Συνεδριάσεως και 8.Τη γνώμη του Γενικού Επιτρόπου της Επικρατείας στο Ελεγκτικό Συνέδριο, αποφασίζει: Ι.Συμπληρώνει την 33397/1983 απόφαση της Ολομελείας, όπως τροποποιήθηκε και συμπληρώθηκε μεταγενέστερα και συνιστά 3η Υπηρεσία Γενικού Συντονιστή Επιτρόπων του Ελεγκτικού Συνεδρίου η οποία ονομάζεται «Υπηρεσία Γενικού Συντονιστή Διοικητικής Υποστήριξης». (Μετά τη σελ. 40,478) Σελ. 40,479 Τεύχος     Σελ.      Οργανισμός Ελεγκτικού Συνεδρίου 29.Α.α.80-81 ΙΙ.Κατανέμει τις Υπηρεσίες Επιτρόπων του Ελεγκτικού Συνεδρίου μεταξύ των τριών Υπηρεσιών Γενικών Συντονιστών Επιτρόπων και Διοικητικής Υποστήριξης του Ελεγκτικού Συνεδρίου ως ακολούθως: Στην 1η Υπηρεσία Γενικού Συντονιστή Επιτρόπων A΄ Tις Υπηρεσίες Επιτρόπων της Κεντρικής Υπηρεσίας 1) 1η (για τον έλεγχο των λογαριασμών των Ταμειακών Υπολόγων) 2) 4η (για τον έλεγχο των λοιπών Δημοσίων Υπολόγων) 3) 8η (για τον έλεγχο των λογαριασμών - απολογισμών - Ν.Π.Δ.Δ.) 4) 14η (για τον έλεγχο των κονδυλίων της Ευρωπαϊκής Ένωσης) 5) 15η (για τον έλεγχο των Νομαρχιακών Αυτοδιοικήσεων Αθηνών, Πειραιώς, Ανατολικής Αττικής και Δυτικής Αττικής) 6) Στη Βουλή των Ελλήνων (και στο Υπουργείο Τύπου και Μέσων Μαζικής Ενημέρωσης) 7) Στο Υπουργείο Εθνικής Άμυνας 8) Στο Υπουργείο Εθνικής Οικονομίας 9) Στο Υπουργείο Ανάπτυξης (Γ.Γ. Εμπορίου) 10) Στο Υπουργείο Εθνικής Παιδείας και Θρησκευμάτων 11) Στο Υπουργείο Εργασίας και Κοινωνικών Ασφαλίσεων 12) Στο Υπουργείο Εμπορικής Ναυτιλίας 13) Στο Ίδρυμα Κοινωνικών Ασφαλίσεων (Ι.Κ.Α.) 14) Στον Εθνικό Οργανισμό Τουρισμού (Ε.Ο.Τ.) 15) Στο Δήμο Αθηναίων Β΄ Τις Περιφερειακές Υπηρεσίες Επιτρόπων στους Νομούς: 1)Βοιωτίας, 2) Φωκίδας, 3) Ευρυτανίας, 4) Φθιώτιδας, 5) Ιωαννίνων, 6) Καρδίτσας, 7) Τρικάλων, 8) Εύβοιας, 9) Λάρισας, 10) Λασιθίου, 11) Ηρακλείου, 12) Ρεθύμνης, 13) Χανίων, 14) Δωδεκανήσου 15) Πρεβέζης, 16) Άρτας και 17) Πιερίας. Στη 2η Υπηρεσία Γενικού Συντονιστή Επιτρόπων Α΄ Οι Υπηρεσίες Επιτρόπων της Κεντρικής Υπηρεσίας: 1) 3η (Πληροφορικής) 2) 5η (για τον προληπτικό έλεγχο δικαιολογητικών Χ.Ε.Π. και των λογαριασμών δευτερευόντων διατακτών άρθρου 13 Ν. 968/1979) Σελ. 40,480 Τεύχος     Σελ.      3) 7η (για τον έλεγχο καταχώρησης αποτελεσμάτων του ελέγχου των λογαριασμών Ταμειακών Υπολόγων και λογαριασμών Υπολόγου Συμψηφισμών). 4) 9η (για τον έλεγχο λογαριασμών Ν.Π.Δ.Δ. και Ταχυδρομικού Ταμιευτηρίου) 5) Στο Υπουργείο Εσωτερικών 6) Στο Υπουργείο Εξωτερικών 7) Στο Υπουργείο Οικονομικών 8) Στο Υπουργείο Ανάπτυξης (Γ.Γ. Έρευνας Τεχνολογίας και Βιομηχανίας) 9) Στο Υπουργείο Περιβάλλοντος, Χωροταξίας και Δημοσίων Έργων (ΠΕ.ΧΩ.Δ.Ε.) 10) Στο Υπουργείο Υγείας και Πρόνοιας 11) Στο Υπουργείο Πολιτισμού 12) Στο Πανεπιστήμιο Πειραιά 13) Στον Οργανισμό Απασχολήσεως Εργατικού Δυναμικού (Ο.Α.Ε.Δ.) 14) Στο Δήμο Πειραιά Β΄ Τις Περιφερειακές Υπηρεσίας Επιτρόπων: α) Στο Υπουργείο Μακεδονίας - Θράκης, β) Στους Νομούς: 1) Αχαΐας, 2) Κορινθίας, 3) Αργολίδας, 4) Λακωνίας, 5) Αρκαδίας, 6) Μεσσηνίας, 7) Ηλείας, 8) Αιτωλοακαρνανίας, 9) Λευκάδας, 10) Θεσπρωτίας, 11) Κερκύρας, 12) Χαλκιδικής, 13) Θεσσαλονίκης, 14) Κιλκίς, 15) Δράμας, 16) Καβάλας και γ) Στο Δήμο Θεσσαλονίκης. Στην 3η Υπηρεσία Γενικού Συντονιστή Διοικητικής Υποστήριξης A΄ Tις Υπηρεσίες Επιτρόπων της Κεντρικής Υπηρεσίας 1) Γραμματεία Ελεγκτικού Συνεδρίου 29.Α.α.81 Οργανισμός Ελεγκτικού Συνεδρίου 2) Γραμματεία Γενικού Επιτρόπου της Επικρατείας 3) 2η (για τον έλεγχο των λογαριασμών των Υπολόγων Διαχειριστών Υλικού) 4) 6η (για τον έλεγχο των λογαριασμών - απολογισμών - Ο.Τ.Α.) 5) 10η (Νομολογίας - Μελετών και προεργασίας συνταξιοδοτικών υποθέσεων) 6) 11η (Διοικητικής Υποστήριξης) 7) 12η (Αρχείου) 8) 13η (για τον έλεγχο των καταβαλλομένων μέσω Τραπεζών και άλλων πιστωτικών ιδρυμάτων αποδοχών των δημοσίων υπαλλήλων και υπαλλήλων Ν.Π.Δ.Δ., των συντάξεων των συνταξιούχων του Δημοσίου, τον βοηθημάτων του Δημοσίου και υπευθύνων δηλώσεων του Ν. 1256/1982 και πολυαπασχόλησης) 9) 16η (για την έρευνα, μελέτη, υπόδειξη και παρακολούθηση εφαρμογής μέτρων εσωτερικής οργάνωσης και διάρθρωσης της Υπηρεσίας) 10) Στο Υπουργείο. Δικαιοσύνης 11) Στο Υπουργείο Δημοσίας Τάξης 12) Στο Υπουργείο Γεωργίας 13) Στο Πανεπιστήμιο Αθηνών 14) Στο Υπουργείο Μεταφορών και Επικοινωνιών 15) Στον Οργανισμό Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.) Β΄ Tις Περιφερειακές Υπηρεσίες Επιτρόπων: α) Στο Υπουργείο Αιγαίου, και β) στους Νομούς: 1) Γρεβενών, 2) Κοζάνης, 3) Καστοριάς, 4) Φλώρινας, 5) Πέλλας, 6) Ημαθίας, 7) Μαγνησίας, 8) Κυκλάδων, 9) Χίου, 10) Σάμου, 11) Ζακύνθου, 12) Κεφαλληνίας, 13) Σερρών, 14)Έβρου, 15) Ροδόπης και 16) Ξάνθης.  III. Στις αρμοδιότητες των Υπηρεσιών των Γενικών Συντονιστών Επιτρόπων ανήκουν επίσης: Α) Ο συντονισμός εποπτεία και η διενέργεια τακτικών και έκτακτων επιθεωρήσεων και ελέγχων της ελεγκτικής δραστηριότητας των επί μέρους Υπηρεσιών Επιτρόπων που υπάγονται σ’ αυτές, με σκοπό αφ’ ενός την αποτελεσματική κατά τις κείμενες διατάξεις άσκηση του ελεγκτικού έργου αυτών, αφ’ ετέρου τον εντοπισμό των σχετικών με το ελεγκτικό έργο προβλημάτων τους. Β) Η εισήγηση τρόπων επίλυσης των ως άνω προβλημάτων και λήψης των αναγκαίων μέτρων για τη βελτίωση των ελεγκτικών διαδικασιών, ως και για τη λήψη ή τροποποίηση αποφάσεων της Ολομελείας του Ελεγκτικού Συνεδρίου, που ανάγονται στη λογοδοσία των δημοσίων υπολόγων, κατά τα προβλεπόμενα από τον Οργανισμό του Ελεγκτικού Συνεδρίου. Γ) Η επιμέλεια της εφαρμογής των μέτρων, που αρμοδίως αποφασίζονται, για τη βελτίωση των ελεγκτικών διαδικασιών. IV. Ο Γενικός Συντονιστής Επιτρόπων δεν επιτρέπεται να παραμείνει στην ίδια Υπηρεσία Γενικού Συντονιστή πέραν της τετραετίας. V. Από την ισχύ της απόφασης αυτής, καταργείται η ΦΓ8/2319/7.2.2001 (ΦΕΚ 443 Β~) απόφαση της Ολομελείας. 